section_heading: Vojna karijera
paragraph_text: U ožujku 1902. Eckermann postaje zapovjednikom topovnjače SMS Panther. Iduće, 1903. godine, ponovno je na službi u ministarstvu mornarice, da bi od 1906. zapovijedao najprije SMS Brandeburgom, potom SMS Braunschweigom, te na kraju od 1908. godine bojnim brodom SMS Schwaben. Potonjim bojnim brodom zapovijeda dvije godine da bi u jesen 1910. godine bio imenovan direktorom u Carskom brodogradilištu u Wilhelmshavenu. Navedenu dužnost obnaša do ožujka 1914. kada postaje inspektorom torpednih snaga u Kielu.